b'\n_START_ARTICLE_\nHoward McNamara\n_START_SECTION_\nKariera\n_START_PARAGRAPH_\nRodil se je v Randolphu in se pri 12 letih preselil v Sault Ste. Marie, Ontario. Skupaj z bratom Georgem se je v sezoni 1911/12 pridru\xc5\xbeil Maritime Professional Hockey League mo\xc5\xa1tvu Halifax Crescents in z njim tvoril udarni dvojec "Dynamite Twins" ("Dinamitna dvoj\xc4\x8dka"). Brata sta bila v primerjavi z ostalimi igralci svoje dobe neobi\xc4\x8dajno velika in sta zato tvorila sijajen branilski par. Jeseni 1912 se je Howard za tri sezone preselil v Toronto. Zatem je postal kapetan NHA mo\xc5\xa1tva Montreal Canadiens in z njim leta 1916 osvojil Stanleyjev pokal. Kariero je kon\xc4\x8dal leta 1920.\n_START_SECTION_\nZasebno \xc5\xbeivljenje\n_START_PARAGRAPH_\nTako Howard kot George sta slu\xc5\xbeila v prvi svetovni vojni. George je po \xc4\x8dinu napredoval od poro\xc4\x8dnika do majorja. Po vrnitvi iz Evrope sta brata ustanovila gradbeno podjetje McNamara Construction Company, ki je zrasla v cveto\xc4\x8de podjetje._NEWLINE_Howard McNamara je umrl med ribi\xc5\xa1kim izletom blizu Deseronta (Ontario, Kanada) na svoji jahti\xc2\xa0\xc2\xbbBrigadier\xc2\xab. Vzrok smrti je bil zastoj srca.'